Bubacarr Trawally

Bubacarr “Steve” Trawally (født den 10. november 1994 in Serekunda, Gambia), er en gambiansk fodboldspiller, der er ejet af Vejle Boldklub, men som spiller for Guizhou Hengfeng i Chinese Super League.

Karriere

Real de Banjul 
Trawally startede sin karriere hos Real de Banjul i hjemlandet, hvor han blev gambiansk mester i både 2012 og 2014. I 2014 blev han tilmed topscorer i ligaen med 12 sæsonmål.

Yanbian 
Den 12.  januar 2015 skiftede Trawally til Chinese Super League og klubben Hangzhou Greentown. Han blev herefter udlejet til Yanbian Changbaishan i den næstbedste række indtil udgangen af sæsonen. Den 14. marts 2015 debuterede Trawally for Yanbian i sæsonens første kamp mod Jiangxi Liansheng. Han scorede endda og blev matchvinder i kampens 52. minut med målet til 1–0. I maj 2015 blev han udvist for at have givet en modstander fra Tianjin Songjiang fingeren i en ligakamp, hvilket gav ham fire spilledages karantæne o gen bøde på ¥20.000. Trawally scorede sit første hattrick i Kina den 18. juli 2015 i en 4–2-sejr over Guizhou Hengfeng . Han scorede endnu et hattrick den 8. august 2015 I 6–1-sejren over Xinjiang Tianshan Leopard.

Trawally scorede hele 17 mål i 26 kampe i 2015-sæsonen, hvor Yanbian Changbaishan sluttede som nummer et og rykkede op i landets bedste række. 

Trawally skiftede permanent til Yanbian Fude, som klubben sidenhen havde skiftet navn til, den 13. februar 2016. Den 11. marts 2016 debuterede han i Chinese Super League mod Jiangsu Suning. Han blev skiftet ind i det 88. minut. Trawally scorede otte mål i 26 kampe i 2016-sæsonen, hvor Yanbian undgik nedrykning og dermed sikrede sig endnu en sæson i den bedste kinesiske række. Han forlængede sin kontrakt med yderligere to år i februar 2017. 

I den efterfølgende sæson fortsatte Trawally med at score mål og noterede sig for hele 18 scoringer – herunder to hattricks mod hhv. Beijing Sinobo Guoan og mesterholdet Guangzhou Evergrande F.C.. Han endte som nummer fem på topscorerlisten i Chinese Super League foran store navne som Hulk (fodboldspiller), Alexandre Pato og Jonathan Soriano, men Yanbian endte næstsidst i tabellen og rykkede dermed ned i den næstbedste række.

Guizhou Hengfeng 
På grund af nedrykningen skiftede Trawally forud for 2018-sæsonen til Guizhou Hengfeng i Chinese Super League. Handlen kom i stand på noget utraditionel vis, da han skiftede via Vejle Boldklub, som har den kinesiske agent Lucas Chang Jin i ejerkredsen. Den 9. februar 2018 gik Yanbian ud offentligt og fortalte, at Trawally var på kontrakt i klubben og dermed ikke ville godkende skiftet til Guizhou Hengfeng. Uenighederne blev løst på den sidste dag af transferviduet i Kina nemlig den 28. februar 2018, hvor Guizhou Hengfeng smed de ønskede penge på bordet Teknisk chef i Vejle Boldklub, Jakob Krüger, har sidenhen fortalt, at Trawally er ejet af den danske klub og på papiret udlejet til Guizhou Hengfeng i hele den kinesiske 2018-sæson. 

Trawally debuterede og scorede sit første mål for sin nye klub den 4. marts 2018, da Guizhou Hengfeng tabte 3–1 til Jiangsu Suning.

International karriere
Den 6. september 2015 fik Trawally landsholdsdebut for Gambia i en kvalifikationskamp til 2017-udgaven af Africa Cup of Nations mod Cameroun. Han blev skftet ind i det 64. minut.

Titler

Klub
Real de Banjul
 Gambiank mester: 2012, 2014
 Gambiask Super Cup-vinder: 2012
Yanbian Changbaishan 
 China League One: 2015

Individuel
 Topscorer i den gambianske liga: 2014

Referencer

Eksterne henvisninger 

Fodboldspillere fra Gambia
Fodboldspillere fra Vejle Boldklub
Personer fra Serekunda